Broj: 17-11-182/21

Goražde, 03.06.2021. godine.

 Na osnovu člana 51. Zakona o izvršenju Budžeta Bosansko-podrinjskog kantona Goražde(“Službene novine BPK Goražde”, broj 2/21) i člana 9. tačka (1) Odluke o postupku i kriterijima za dodjelu pomoći općinama, Gradu Goraždu Bosansko-podrinjskog kantona Goražde iz sredstava posebne naknade za zaštitu od prirodnih i drugih nesreća, broj 03-11-622/21 od 16.04.2021. godine, Kantonalna uprava civilne zaštite BPK Goražde raspisuje:

**JAVNI POZIV**

za dodjelu pomoći iz sredstava posebne naknade za zaštitu od prirodnih i drugih nesreća za 2021.godinu

**I Predmet poziva**

Predmet poziva je dodjela pomoći iz sredstava posebne naknade za zaštitu od prirodnih i drugih nesreća koja pripadaju Bosansko-podrinjskom kantonu Goražde i nalaze se u Budžetu Kantonalne uprave civilne zaštite BPK Goražde za 2021. godinu (ekonomski kod 615100 Kapitalni transferi drugim nivoima vlasti-oblast zaštite i spašavanja), a koja su Programom utroška budžetskih sredstava i Planom korištenja sredstava posebne naknade za zaštitu i spašavanje za 2021. godinu, broj 17-40-147-2/21 od 28.05.2021. godine, planirana za prevenciju klizišta koja ugrožavaju lokalne puteve i stambene objekte.

**II Pravo prijave na poziv**

Pravo prijave – podnošenja zahtjeva za dodjelu pomoći (prijave prijedloga projektnih aktivnosti) na javni poziv, u skladu sa Odlukom o postupku i kriterijima za dodjelu pomoći općinama, Gradu Goraždu Bosansko-podrinjskog kantona Goražde iz sredstava posebne naknade za zaštitu od prirodnih i drugih nesreća (“Službene novine BPK Goražde”, broj 5/21), imaju slijedeća pravna lica: Grad Goražde, Općina Foča FBiH i Općina Pale FBiH.

**III Način prijave – podnošenja zahtjeva za pomoć**

Podnošenje zahtjeva (prijava prijedloga projektnih aktivnosti) na javni poziv vrši se na način kako je propisano Odlukom o postupku i kriterijima za dodjelu pomoći općinama, Gradu Goraždu Bosansko-podrinjskog kantona Goražde iz sredstava posebne naknade za zaštitu od prirodnih i drugih nesreća (“Službene novine BPK Goražde”, broj 5/21).

**IV Kriteriji za dodjelu pomoći**

Kriteriji za dodjelu pomoći (opći i dodatni) propisani su Odlukom o postupku i kriterijima za dodjelu pomoći općinama, Gradu Goraždu Bosansko-podrinjskog kantona Goražde iz sredstava posebne naknade za zaštitu od prirodnih i drugih nesreća (“Službene novine BPK Goražde”, broj 5/21).

**V Odabir korisnika i dodjela sredstava**

Da bi zahtjevi za dodjelu pomoći (prijava prijedloga projektnih aktivnosti) bili prihvaćeni i odobreni moraju ispunjavati sve opće i dodatne kriterijume propisane Odlukom o postupku i kriterijima za dodjelu pomoći općinama, Gradu Goraždu Bosansko-podrinjskog kantona Goražde iz sredstava posebne naknade za zaštitu od prirodnih i drugih nesreća (“Službene novine BPK Goražde”, broj 5/21).

U skladu sa Odlukom o postupku i kriterijima za dodjelu pomoći općinama, Gradu Goraždu Bosansko-podrinjskog kantona Goražde iz sredstava posebne naknade za zaštitu od prirodnih i drugih nesreća (“Službene novine BPK Goražde”, broj 5/21), sve dostavljene zahtjeve za dodjelu pomoći (prijave prijedloga projektnih aktivnosti) ocjenjuje i rangira Komisija za dodjelu pomoći općinama/gradu u Kantonalnoj upravi civilne zaštite, koja utvrđuje Prijedlog Plana raspodjele finasijskih sredstava za dodjelu pomoći općinama/gradu i prijedloge odluka za dodjelu pomoći koje dostavlja direktoru Kantonalne uprave civilne zaštite BPK Goražde. Prijedlog Plana raspodjele finansijskih sredstava za dodjelu pomoći općinama/gradu se objavljuje na službenoj internet stranici Vlade Bosansko-podrinjskog kantona Goražde [www.bpkg.gov.ba](http://www.bpkg.gov.ba), na koji podnosioci zahtjeva za dodjelu pomoći (prijava prijedloga projektnih aktivnosti) imaju pravo izjaviti prigovor u roku od osam (8) dana od dana objave na službenoj internet stranici Vlade Bosansko-podrinjskog kantona Goražde [www.bpkg.gov.ba](http://www.bpkg.gov.ba). Prigovor se izjavljuje direktoru Kantonalne uprave civilne zaštite BPK Goražde, koji odlučuje o prigovorima. Nakon tako provedene procedure sredstva za dodjelu pomoći i podršku pojedinačnim odlukama dodjeljuje direktor Kantonalne uprave civilne zaštite BPK Goražde uz prethodno pribavljeno mišljenje Kantonalnog štaba civilne zaštite. U skladu sa pojedinačnim odlukama o dodjeli pomoći, zaključuju se ugovori o korištenju sredstava posebne naknade između Kantonalne uprave civilne zaštite BPK Goražde i općine/grada kojima se pomoć dodjeljuje.

**VI Rok za podnošenje prijava i način objave**

Rok za podnošenje zahtjeva (prijava prijedloga projektnih aktivnosti) je petnaest (15) dana od dana objave na službenoj internet stranici Vlade Bosansko-podrinjskog kantona Goražde [www.bpkg.gov.ba](http://www.bpkg.gov.ba), na adresu:

**Kantonalna uprava civilne zaštite BPK Goražde (Komisija za za dodjelu pomoći općinama/gradu) 1.Slavne višegradske brigade 2a 73000 Goražde**

**s**a naznakom

**“NE OTVARAJ-ZAHTJEV (PRIJAVA PRIJEDLOGA PROJEKTNIH AKTIVNOSTI ZA JAVNI POZIV)”**

Zahtjevi (prijaveprijedloga projektnih aktivnosti) dostavljene nakon isteka roka neće biti razmatrane.

Kantonalna uprava civilne zaštite BPK Goražde zadržava pravo poništenja ovog poziva do odabira korisnika, bez obaveza pismenog ili usmenog obrazloženja kao i bez obaveza snošenja troškova za podnošenja zahtjeva po ovom pozivu.

 **D I R E K T O R**

Kenan Kanlić